als_Latn dik_Latn sag_Latn
Të dhënat tregojnë se mbi 3 mijë fundamentalistë të stërvitur në dy shtetet në fjalë e të rikthyer në Evropë nuk janë të organizuar në grupe, por veprojnë të veçuar dhe në çdo moment mund të hidhen në veprim për llogari të IS.
“Janë subjekte të rrezikshme kundrejt të cilëve duhet treguar vëmendje maksimale dhe duhen përdorur të gjitha mjetet e nevojshme për t’i kontrolluar në mënyrën më efikase të mundshme”, tha në Rome shefi i policisë, Alessandro Pansa, transmeton Top-Channel.
Që alarmi është në nivelin maksimal, këtë e konfirmojnë dhe ekspertët e sigurisë të cilët flasin për “faktorë risku shumë më të theksuar” sesa në të kaluarën për faktin se vatrat e luftës janë afruar me Italinë.
Në ditët e fundit është vënë re një rritje e nivelit të vigjilencës e sidomos kontrolleve në aeroporte, ku po zbatohen plane specifike për fluturimet e konsideruara të rrezikshme.
Bëhet fjalë për udhëtimet nga Evropa në Lindjen e Mesme dhe anasjelltas, sidomos në rastet kur ka edhe ndalesa në shtete ku shmangia e kontrolleve është më e lehtë.
Sa për anijet me klandestinë, zyrtarët italianë tregohen të kujdesshëm të mos tërheqin paralele mes emigracionit dhe terrorizmit, edhe pse nuk e përjashtojnë mundësinë që mes fatkeqëve që rrezikojnë jetën për të mbërritur në kontinentin e vjetër të fshihen edhe ekstremistë.
als_Latn als_Latn als_Latn als_Latn als_Latn als_Latn